На основу Споразума бр. 0800-101-25/2014 од 17.12.2014. године о уређењу

међусобних права и обавеза у реализацији мера активне политике запошљавања

закљученог између Националне службе за запошљавање - Филијале Врање и

Општине Владичин Хан за 2014. годину, на основу Одлуке о измени и допуни Одлуке

о буџету Општине Владичин Хан за 2014. годину (Ребаланс 1), (''Сл. Гласник града Врања, бр. 19/2014), а у складу са Локалним акционим планом запошљавања Општине Владичин Хан за 2014.годину (''Сл. Гласник града Врања, бр. 6/2014)

**НАЦИОНАЛНА СЛУЖБА ЗА ЗАПОШЉАВАЊЕ - ФИЛИЈАЛА ВРАЊЕ И**

**ОПШТИНА ВЛАДИЧИН ХАН**

**Расписују**

**ЈАВНИ ПОЗИВ**

**ЗА ОРГАНИЗОВАЊЕ СПРОВОЂЕЊА ПРОГРАМА**

**СТРУЧНА ПРАКСА У 2014. ГОДИНИ**

**I ОПИС МЕРЕ И ВИСИНА СРЕДСТАВА**

Програм стручне праксе код институција намењен незапосленим лицима без радног

искуства која се први пут стручно оспособљавају за занимања за која су стекла одређену врсту и степен стручне спреме ради стицања услова за полагање приправничког или стручног испита у складу са законом или општим актом послодавца без заснивања радног односа.

Програм је намењен незапосленим лицима без радног искуства у струци, са најмање вишим степеном стручне спреме.

Мера траје у складу са законом, а најдуже 12 месеци.

Током трајања стручне праксе Oпштина Владичин Хан посредством НСЗ - Филијале

Врање:

1. исплаћује ангажованим лицима новчану помоћ у месечном износу од:

- 20.000,00 динара за лица са најмање четворогодишњим високим образовањем;

- 18.000,00 динара за лица са вишим или високим трогодишњим образовањем и

2. врши обрачун и уплату доприноса за случај повреде на раду и професионалне

болести, у складу са законом;

**II УСЛОВИ И ДОКУМЕНТАЦИЈА ЗА КОНКУРИСАЊЕ**

**Услови**

Право учешћа на конкурсу има послодавац под условом:

- да припада јавном сектору и има седиште на територији општине Владичин Хан, односно има пословну јединицу или други облик организовања који обавља делатност на територији општине Владичин Хан;

- да редовно измирује обавезе по основу пореза и доприноса за обавезно социјално

осигурање запослених;

- да има кадровске и друге капацитете за стручну праксу лица;

- да ангажује незапослено лице које се води на евиденцији Националне службе -

Испоставе Владичин Хан има више или високо образовање, нема радног искуства у

струци и није обавило приправнички стаж.

**Документација:**

- захтев за учешће у програму (на прописаном обрасцу);

- доказ о регистрацији;

- доказ о уплати пореза и доприноса за обавезно социјално осигурање запослених, за

месец који претходи месецу у којем је поднет захтев;

- извод из систематизације са описом послова радног места на коме ће бити

ангажовано лице на стручној пракси;

- извод из општег акта или одлука надлежног органа о обавези полагања стручног

испита.

Општина Владичин Хан и Национална служба за запошљавање задржавају право да траже и друге доказе релевантне за одлучивање о поднетом захтеву.

**III ДОНОШЕЊЕ ОДЛУКЕ**

Одлуку о одобравању спровођења програма ''Стручна пракса у 2014.години доноси председник Општине Владичин Хан, на основу предлога Комисије за праћење реализације Локалног акционог плана запошљавања Општине Владичин Хан за 2014. годину.

**IV ЗАКЉУЧИВАЊЕ УГОВОРА**

Општина Владичин Хан, Национална служба – Филијала Врање и послодавац у року од 30 дана од дана доношења одлуке о финансирању одобрених захтева у оквиру мере ''Стручна пракса у 2014. години'', закључују уговор којим ће се уредити међусобна права и обавезе.

У циљу закључивања уговора, послодавац је у обавези да Општини Владичин Хан и Националној служби – Филијали Врање достави потписан уговор о стручном оспособљавању са незапосленим лицем на стручној пракси, у року од 15 дана од дана доношења одлуке.

Датум почетка спровођења програма стручне праксе мора бити после датума доношења одлуке о финансирању спровођења мере стручне праксе.

**V ОБАВЕЗЕ ПОСЛОДАВЦА**

Послодавац је у обавези да:

- незапосленог оспособи за самосталан рад у струци, у складу са законом, односно

актом о организацији и систематизацији послова;

- незапосленог стручно оспособљава најмање у дужини трајања уговорене обавезе;

- изда потврду о oбављеном приправничком стажу, односно положеном

приправничком/стручном испиту;

- сноси трошкове полагања стручног испита за она лица која имају законску обавезу полагања стручног испита,

- обавести НСЗ - Филијалу Врање о свим променама које су од значаја за

реализацију уговора, у року од 10 дана од дана настанка промене;

- са незапосленим лицем закључи уговор о обављању стручне праксе и достави

доказе о томе Општини Владичин Хан;

- НСЗ - Филијали Врање доставља евиденцију о месечном присуству лица на

стручној пракси;

- НСЗ - Филијали Врање достави доказ о обављеној стручној пракси лица;

- НСЗ - Филијали Врање достави доказ о пријави за полагање стручног испита за

лица која имају законску обавезу полагања стручног испита.

**VI ОСТАЛЕ ИНФОРМАЦИЈЕ**

Захтев за учествовање у мери подноси се у два примерка, надлежној организационој

јединици Национaлне службе - Испостави Владичин Хан, непосредно или поштом, на

прописаном обрасцу који се може преузети са званичне интернет адресе Општине

Владичин Хан: www.vladicinhan.org.rs или у организационој јединици Национaлне службе за запошљавање - Испостави Владичин Хан.

Јавни позив је отворен од дана објављивања на огласној табли Општине Владичин Хан, на огласној табли Националне службе за запошљавање - Испостава Владичин Хан, на сајту Националне службе за запошљавање - Филијале Врање и на сајту Општине Владичин Хан.

Рок за подношење захтева 16.01.2015.г.